钦定古今图书集成/明伦汇编/氏族典/第224卷 > 《廖用贤尚友录》 > 阳城
## 钦定古今图书集成/明伦汇编/氏族典/第224卷 > 《廖用贤尚友录》 > 阳城

按《唐书阳城传》，“城字亢宗，定州北平人，徙陜州夏县。
世为官族资，好学，贫不能得书，求为吏，隶集贤院，窃
院书读之六年，无所不通。及进士第乃去，隐中条山，
与弟阶域常易衣出。年长不肯娶，弟义之，亦不娶，遂
终身。城谦恭简素，遇人长幼如一。陕虢观察使李泌
数礼饷，欲辟致之，不起。乃荐诸朝，诏以著作佐郎召”
泌，使参军事韩杰奉诏至其家，城封还诏，泌不敢彊；
及为宰相，又言之德宗，于是召拜谏议大夫。居位八
年，人不能窥其际。及裴延龄诬逐陆贽、张滂、李充等，
城上疏极论延龄罪，慷慨引谊，申直贽等。帝大怒，召
宰相抵城罪。顺宗方为皇太子，为开救得免，然帝意
不已，欲遂相延龄，城显语曰：“延龄为相，吾当取白麻
坏之，哭于廷。”帝不相延龄，城力也。坐是下迁国子司
业。薛约者，狂而直，言事得罪，谪连州，吏捕迹得之城
家。帝恶城党有罪，出为道州刺史。赋税不时，观察使
数诮责。州当上考功第，城自署曰：“抚字心劳，追科政
拙，考下下。”观察使遣官来按举义，不欲行，乃载妻子
中道逃去。顺宗立，召还城，而城已卒，年七十，赠左散
骑常侍。